CELEX: 32017D2071
Language: et
Date: 2017-11-13 00:00:00
Title: Nõukogu otsus (ÜVJP) 2017/2071, 13. november 2017, millega nimetatakse ametisse Euroopa Liidu eriesindaja Lõuna-Kaukaasiasse ja Gruusia kriisi jaoks

14.11.2017   
            
            
               ET
            
            
               Euroopa Liidu Teataja
            
            
               L 295/55
            
         NÕUKOGU OTSUS (ÜVJP) 2017/2071,
   13. november 2017,
   millega nimetatakse ametisse Euroopa Liidu eriesindaja Lõuna-Kaukaasiasse ja Gruusia kriisi jaoks
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 33 ja artikli 31 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 8. juulil 2014 vastu otsuse 2014/438/ÜVJP, (1) millega nimetati Herbert SALBER Euroopa Liidu eriesindajaks („ELi eriesindaja“) Lõuna-Kaukaasiasse ja Gruusia kriisi jaoks.
            
         
               (2)
            
            
               Nõukogu võttis 17. veebruaril 2017 vastu otsuse (ÜVJP) 2017/299, (2) millega pikendatakse Lõuna-Kaukaasiasse ja Gruusia kriisi jaoks nimetatud Euroopa Liidu eriesindaja volitusi 30. juunini 2018.
            
         
               (3)
            
            
               Seoses Herbert SALBERI nimetamisega teise ametisse tuleks Toivo KLAAR nimetada ELi eriesindajaks Lõuna-Kaukaasiasse ja Gruusia kriisi jaoks alates 13. novembrist 2017.
            
         
               (4)
            
            
               ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   1.   Käesolevaga lõpetatakse Lõuna-Kaukaasiasse ja Gruusia kriisi jaoks ametisse nimetatud Euroopa Liidu eriesindaja Herbert SALBERi volitused 15. augustil 2017.
   2.   Toivo Klaar nimetatakse ELi eriesindajaks Lõuna-Kaukaasiasse ja Gruusia kriisi jaoks alates 13. novembrist 2017 kuni 30. juunini 2018. Ta täidab oma volitusi kooskõlas otsusega (ÜVJP) 2017/299.
   3.   Nõukogu võib poliitika- ja julgeolekukomitee hinnangule tuginedes ning liidu välisasjade ja julgeolekupoliitika kõrge esindaja ettepaneku põhjal otsustada, et ELi eriesindaja volituste kehtivus lõpetatakse varem.
   Artikkel 2
   ELi eriesindajate volituste haldusliku järjepidevusega seotud kulud 15. augustist 2017 kuni 12. novembrini 2017 kaetakse lähtesummast, mis on ette nähtud otsuse (ÜVJP) 2017/299 artikli 5 lõikes 1.
   Artikkel 3
   Käesolev otsus jõustub selle vastuvõtmise päeval.
   Artikli 1 lõiget 1 ja artiklit 2 kohaldatakse alates 15. augustist 2017.
   
      Brüssel, 13. november 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 8. juuli 2014. aasta otsus 2014/438/ÜVJP, millega muudetakse ja pikendatakse Lõuna-Kaukaasiasse ja Gruusia kriisi jaoks ametisse nimetatud Euroopa Liidu eriesindaja volitusi (ELT L 200, 9.7.2014, lk 11).
   
      (2)  Nõukogu 17. veebruari 2017. aasta otsus (ÜVJP) 2017/299, millega pikendatakse Lõuna-Kaukaasiasse ja Gruusia kriisi jaoks nimetatud Euroopa Liidu eriesindaja volitusi (ELT L 43, 21.2.2017, lk 214).